Matti Heikkinen

Matti Heikkinen (født 19. desember 1983 i Kajana) er en finsk tidligere langrennsløper. Han ble født i Kajana, men han bor i Jyväskylä og representerer skiklubben Vantaan Hiihtoseura.

Heikkinen debuterte i verdenscupen den 23. november 2002 på 10 km fristil i Kiruna. Hans første topp ti-plasseringer var en niendeplass på 15 km klassisk i Lahtis i 2008, men det var samme distanse i verdensmesterskapet året etter som ble hans store gjennombrudd. Før dette rennet var hans beste verdenscupresultat en sjetteplass på 15 km klassisk i Davos, dersom man ikke regner med fjerdeplassen på den siste etappen i Tour de Ski 2008/09. Heikkinen overrasket og tok bronsemedalje, 16,4 sekunder bak gullvinner Andrus Veerpalu og 10,1 sekunder bak sølvvinner Lukáš Bauer. Han tok sin første pallplassering under verdenscupåpningen i sesongen 2009/2010, en tredjeplass på 15 km fristil. 12. desember vant han sin første verdenscupseier på 15 km fristil i Kuusamo. Den 1. mars vant han gull på 15 km klassisk i Ski-VM 2011 i Oslo der Eldar Rønning og Martin Johnsrud Sundby tok henholdsvis sølv og bronse. Heikkinen gikk inn på tiden på 38:14:07.

Sammenlagtplasseringer i verdenscupen

Referanser

Eksterne lenker 
 
 Matti Heikkinens offisielle hjemmeside

Finske langrennsløpere
Verdensmestere i langrenn
Deltakere under Ski-VM 2009
Deltakere for Finland under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Finland under Vinter-OL 2014
Langrennsløpere under Vinter-OL 2014
Deltakere under Ski-VM 2015
Personer fra Kajana
Deltakere under Ski-VM 2017
Deltakere for Finland under Vinter-OL 2018
Langrennsløpere under Vinter-OL 2018
Deltakere under Ski-VM 2019